CELEX: 31983R1261
Language: el
Date: 1983-05-20 00:00:00
Title: Κανονισμός (ΕΟΚ) αριθ. 1261/83 της Επιτροπής της 20ής Μαΐου 1983 περί τροποποιήσεως του κανονισμού (ΕΟΚ) αριθ. 427/81 περί παροχής αδείας στην Ελλάδα προκειμένου να αναστείλει ολικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος

Avis juridique important

|

31983R1261

Κανονισμός (ΕΟΚ) αριθ. 1261/83 της Επιτροπής της 20ής Μαΐου 1983 περί τροποποιήσεως του κανονισμού (ΕΟΚ) αριθ. 427/81 περί παροχής αδείας στην Ελλάδα προκειμένου να αναστείλει ολικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος  

Επίσημη Εφημερίδα αριθ. L 133 της 21/05/1983 σ. 0049 - 0049

***** ΚΑΝΟΝΙΣΜΟΣ (ΕΟΚ) αριθ. 1261/83 ΤΗΣ ΕΠΙΤΡΟΠΗΣ  της 20ής Μαΐου 1983  περί τροποποιήσεως του κανονισμού (ΕΟΚ) αριθ. 427/81 περί παροχής αδείας στην Ελλάδα προκειμένου να αναστείλει ολικώς τους δασμούς που εφαρμόζονται κατά την εισαγωγή προϊόντων του τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 64 παράγραφος 4 υπό α),  Εκτιμώντας:  ότι, σύμφωνα με τον κανονισμό (ΕΟΚ) αριθ. 427/81 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 230/83 (2), δόθηκε άδεια στην Ελλάδα να αναστείλει ολικώς μέχρι τέλους της περιόδου εμπορίας 1982/83 τους δασμούς που εφαρμόζονται στα προϊόντα του τομέα του βοείου κρέατος προελεύσεως των άλλων Κρατών μελών· ότι η κατάσταση της αγοράς του βοείου κρέατος στην Ελλάδα εξακολουθεί να χαρακτηρίζεται από μεγάλη ζήτηση και υψηλές τιμές· ότι πρέπει, κατά συνέπεια, να παραταθεί μέχρι τις 31 Ιουλίου 1983 η εν λόγω άδεια·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η φράση «μέχρι τέλους της περιόδου εμπορίας 1982/83», που αναφέρεται στο άρθρο 1 του κανονισμού (ΕΟΚ) αριθ. 427/81, αντικαθίσταται από τη φράση «μέχρι τις 31 Ιουλίου 1983».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 47 της 20. 2. 1981, σ. 20.  (2) ΕΕ αριθ. L 27 της 29. 1. 1983, σ. 27.